***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/ /2024.

***Jegyzőkönyv***

***Készült***: Nóráp Község Önkormányzat képviselő-testületének 2024. január 15-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Merész Géza

Tóth Orsolya képviselők (4 fő)

Berki-Varga Petra képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Pályázat benyújtása a Magyar Falu Program keretében kiírt pályázatra
2. Kötelező felvételt biztosító általános iskolai körzethatár véleményezése
3. Pápai Rendőrkapitányság kapitányságvezetőjének kinevezéséhez támogatás

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Pályázat benyújtása a Magyar Falu Program keretében kiírt pályázatra**

**Előadó:** **Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet: 2023. novemberben kiírásra került ismét a Magyar Falu Program, melynek keretében pályázatok benyújtására nyílt lehetőség. 7 jogcímet tartalmaz a pályázati kiírás, azonban önkormányzatonként egy jogcímre nyújtható be pályázat. A pályázat eredeti benyújtási határideje január 12. volt, de egy héttel január 19-ig meghosszabbították a benyújtási határidőt. Az elmúlt évben már egyeztettek a képviselőkkel e témában, s elhatározták, hogy az önkormányzati épület energetikai hatékonyságának növelését célzó pályázatot nyújtanak be, a régi, rendkívül elhasználódott fa nyílászárókat cserélik új, műanyag nyílászárókra, illetve 6 db hűtő-fűtő klímát szereznek be, fűtési költségek csökkentésére. Tervezték még a padlás hőszigetelését is, azonban ennek elhagyását javasolja, mivel a pályázati keret elég szűkös, kisebb összeggel nagyobb esély van támogatás elnyerésére. Az árajánlatokat beszerezte, valamennyi árajánlatot a képviselők részére eljuttatott, így ismerik a kapott árajánlatokat. Javasolta a klímákra vonatkozóan a Klíma Csóka Kft (Szerecseny) 2.247.735 Ft összegű árajánlatát, a nyílászárók cseréjére pedig a Preikov Kft 1.788.475 Ft-os árajánlatát - mint legkedvezőbb ajánlatok - elfogadni. A benyújtandó pályázat tartalmazza még a támogatói tábla készítés, energetikai tanusítvány készítés, illetve a projektmenedzsment költségét is, így összköltsége 4.298.909 Ft. Kérte a véleményeket, javasolta a pályázat benyújtásának jóváhagyását. (Árajánlatok a jkv. 3. melléklete)

A képviselők a javaslattal egyetértettek, a polgármester kérte a szavazást.

Nóráp község Önkormányzat Képviselő-testület 4 igen szavazattal -ellenszavazat és tartózkodás nélkül – az alábbi határozatot hozta:

**1/2024. (I.15.) KT határozat**

Nóráp Község Önkormányzat Képviselő-testülete a Magyar Falu Program keretében kiírt MFB/ÖTIFB/2024/ÖTIK kódszámú, „Önkormányzati tulajdonu ingatlanok fejlesztése” című pályázati kiírásra pályázatot nyújt be a többcélú önkormányzati épület (Nóráp Kossuth utca 48. 126/3 hrsz) energetikai célú fejlesztésére nyílászárók cseréjére és hűtő-fűtő klímák beszerzésére. Árajánlatként klímák beszerzésére a Klíma Csóka Kft (Szerecseny) 2.247.735 Ft összegű árajánlatát, nyílászárók cseréjére a Preikov Kft (Győr) 1.788.475 Ft összegű árajánlatát fogadja el. A megpályázott összeg (általános költségekkel együtt) 4.298.909 Ft.

A képviselő-testület utasítja a polgármestert, hogy a pályázat határidőben történő benyújtásáról (legkésőbb 2024. január 19.) gondoskodjon.

**Felelős:** polgármester

**Határidő**: 2024. január 19.

**2.) Kötelező felvételt biztosító általános iskolai körzethatár véleményezése**

**Előadó: Horváth József Csaba polgármester**

**Horváth József Csaba polgármester** megállapította, hogy a képviselők a napirend anyagát a meghívóval együtt kézhez kapták. (jkv. 4. melléklete)

Kérte a véleményeket.

Hozzászólás nem volt, a polgármester kérte a képviselőket szavazásra:

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**2/2023. (I.15.) KT határozat**

Nóráp Község Önkormányzat Képviselő-testülete egyetért azzal, hogy Nóráp község teljes közigazgatási területére vonatkozóan a kötelező felvételt biztosító általános iskola: Kastély Német Nemzetiségi Nyelvoktató Általános Iskola - idegen nyelvű neve: Schloss Deutsche Nationalitätenschule - 8596 Pápakovácsi Fő utca 20.)

A képviselő-testület felkéri a polgármestert, hogy a döntésről a Pápai Tankerületi Központot értesítse.

**Felelős:** polgármester

**Határidő:** 2024. február 15.

**3.) Pápai Rendőrkapitányság kapitányságvezetőjének kinevezéséhez támogatás**

**Előadó: Horváth József Csaba polgármester**

**Horváth József Csaba polgármester** megállapította, hogy a képviselők a Pápai Rendőrkapitányság levelét a meghívóval együtt kézhez kapták. (jkv. 5. melléklete) Javasolta Rausz István rendőrezredes, rendőrségi főtanácsos Pápai Rendőrkapitányság kapitányságvezetővé történő kinevezésének támogatását.

A képviselők a javaslattal egyetértettek.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**3/2024. (I.15.) KT határozat**

Nóráp község Önkormányzat Képviselő-testülete Rausz István rendőrezredes, rendőrségi főtanácsos Pápai Rendőrkapitányság kapitányságvezetővé történő kinevezését támogatja.

Utasítja a képviselő-testület a polgármestert, hogy a döntésről a Pápai Rendőrkapitányságot értesítse.

Felelős: polgármester

Határidő: 2024. február 15.

Több napirend nem volt, a képviselő-testület nyilvános ülését a polgármester 20.00 órakor bezárta.

K.m.f.

Horváth József Csaba Kissné Szántó Mária

polgármester jegyző